**NOTĂ INFORMATIVĂ**

la proiectul Hotărârii Guvernului

cu privire la transmiterea unor bunuri imobile

|  |
| --- |
| * + - 1. **Denumirea autorului şi, după caz, a participanţilor la elaborarea proiectului** |
| Ministerul Afacerilor Interne |
| **2. Condiţiile ce au impus elaborarea proiectului de act normativ şi finalităţile urmărite** |
| Proiectul hotărârii Guvernului cu privire la transmiterea unor bunuri imobile este elaborat de către Ministerul Afacerilor Interne în baza art. 6 alin. (1) lit. a) şi art. 14 alin. (1) lit. b) din Legea nr. 121-XVI din 4 mai 2007 privind administrarea şi deetatizarea proprietăţii publice, art.8 alin.(2) şi alin.(3) al Legii nr.523-XIV din 16 iulie 1999 cu privire la proprietatea publică a unităţilor administrativ-teritoriale, Hotărârii Guvernului nr. 901 din 31 decembrie 2015 „Pentru aprobarea Regulamentului cu privire la modul de transmitere a bunurilor proprietate publică”, care reglementează raporturile de administrare şi deetatizare a proprietăţii publice şi procedura de transmitere gratuită a bunurilor proprietate publică a statului. |
| **3. Principalele prevederi ale proiectului şi evidenţierea elementelor noi** |
| Proiectul prenotat presupune transmiterea cu titlu gratuit, la solicitarea Inspectoratului General pentru Situaţii de Urgenţă (IGSU) al Ministerului Afacerilor Interne, a unor bunuri imobile din gestiunea Agenţiei Naţionale pentru Siguranţa Alimentelor (ANSA) şi Administraţiilor Publice Locale (Consiliul orăşenesc Lipcani, Consiliul municipal Bălţi, Consiliul orăşenesc Ştefan Vodă) în administrarea Ministerului Afacerilor Interne, gestiunea subdiviziunilor subordonate IGSU.  Pentru asigurarea continuităţii Programului de asistenţă tehnică şi activitate a Unităţii Salvatori şi Pompieri din oraşul Lipcani, este necesar de a avea în gestiunea economică un bun imobil care ar putea fi supus reconstrucţiei şi replanificării. Dat fiind faptul, că clădirea în care actualmente este amplasată Unitatea de Salvatori şi Pompieri, construită în anul 1902, are un grad sporit de avariere şi necesită demolare, IGSU a identificat bunul imobil din or. Lipcani, str. Taras Şevcenco, 29, cu numărul cadastral 1402102466.01, cu suprafaţa totală de 106,7 m.p. Având o poziţionare geografică reuşită şi căi accesibile pentru unităţile de intervenţie, bunul imobil poate fi reconstruit într-o Remiză de pompieri şi salvatori modernă.  Totodată, în scopul gestionării construcţiei ce urmează a fi transmisă, IGSU a dus tratative cu Administraţia Publică Locală, de a transmite în proprietatea statului, administrarea MAI, a terenului aferent şi a sectorului de teren din vecinătate, primind în acest sens un acord verbal.  Gestionarea de către IGSU a patrimoniului public nou identificat presupune existenţa următoarelor avantaje şi beneficii: poziţionare reuşită, căi accesibile pentru unităţile de intervenţie, condiţii eligibile pentru accesarea finanţărilor atât din interiorul cât şi din exteriorul ţării.  În cazul intervenţiilor prompte în situaţii de salvare a vieţilor omeneşti, una din sarcinile principale ale IGSU este pregătirea salvatorilor şi pompierilor pe segmentul acordării primului ajutor calificat. Cu regret constatăm faptul că în ultimii ani s-a majorat numărul intervenţiilor de salvare pe apă cu extragerea cadavrelor. La nordul republicii activează o Filială a Centrului Republican de Instruire care având în atribuţiile de serviciu instruirea, pregătirea şi antrenarea efectivului, în prezent nu dispune de instalaţii complexe, pentru antrenarea la sol şi acvatică (piste cu obstacole, labirinte, cameră de fum/foc ş.a).  Reieşind din cele expuse, în scopul atragerii investiţiilor necesare pentru dotarea filialei Centrului Republican de Instruire (CRI) zona Nord cu instalaţii complexe, se propune Consiliului municipal Bălţi să transmită, cu titlu gratuit, în proprietatea statului, terenul aferent sediului CRI. Din tratativele duse în prealabil cu primarul municipiului Bălţi s-a ajuns de comun acord verbal de a iniţia prezentul proiect de hotărâre de Guvern.  În procesul de implementare a Programului de asistenţă tehnică, lansat de către Guvernul S.U.A. în Republica Moldova, în calitate de obiectiv pentru efectuarea lucrărilor de renovare şi amplasare a Unităţii de Salvatori şi Pompieri (USP) a fost selectat actualul sediu al Secţiei Situaţii Excepţionale (SSE) din oraşul Ştefan Vodă. Actualmente, clădirea în care este dislocat efectivul SSE Ştefan Vodă este amplasată în zona industrială a oraşului, iar căile de acces sunt dificile pentru intervenţii, creându-se un impediment în minimalizarea timpului de intervenţie.  În scopul realizării tendinţelor şi sarcinilor de bază ale IGSU, la capitolul asigurării operativităţii şi calităţii intervenţiilor, precum şi sporirea nivelului de protecţie a locuitorilor, bunurilor materiale ale acestora şi a obiectelor economiei naţionale din regiune, au fost duse tratative verbale cu Consiliul orăşenesc Ştefan Vodă de a transmite în proprietatea statului un sector de teren, situat în intravilanul oraşului, pentru construcţia unei Remize de salvatori şi pompieri moderne, adaptate la standardele europene.  În context, pentru asigurarea dreptului de proprietate asupra bunurilor imobile propuse, precum şi realizarea cu succes a proiectelor investiţionale propuse, considerăm oportună adoptarea Hotărârii Guvernului cu privire la transmiterea unor bunuri imobile în proprietatea statului, administrarea Ministerului Afacerilor Interne, gestiunea economică a subdiviziunilor teritoriale respective din subordinea IGSU. |
| **4. Fundamentarea economico-financiară** |
| Implementarea prezentei Hotărâri ulterior va implica cheltuieli financiare la capitolul gestionării şi renovării Unităţii salvatori şi pompieri din oraşul Lipcani, însă vor fi calculate şi incluse în propunerile pentru planul de finanţare a bugetului de stat pentru anii următori. |
| **5. Avizarea şi consultarea publică a proiectului** |
| În scopul respectării prevederilor Legii nr. 239-XVI din 13 noiembrie 2008 privind transparenţa în procesul decizional, anunţul privind iniţierea procesului de elaborare a proiectului Hotărârii Guvernului cu privire la transmiterea unor bunuri imobile va fi plasat pe pagina oficială a Ministerului Afacerilor Interne, în directoriul Transparenţa decizională/Consultări publice/Organizarea consultărilor publice, precum şi asigurată avizarea acestuia cu autorităţile competente. |

**Ministru Alexandru JIZDAN**